Diari Oficial de la Generalitat Valenciana


Sumari del DOGV 8986, del 30-12-2020 (2020/11622)

RESOLUCIÓ de 23 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i l'adolescència i servei específic d'atenció a abusos en la infància i l'adolescència.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11991


Data del document
:   23-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 23 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i l'adolescència i servei específic d'atenció a abusos en la infància i l'adolescència. [2020/11487]  
  
  
Antecedents de fet  
I) La Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i l'adolescència i servei específic d'atenció a abusos en la infància i l'adolescència, va aprovar la convocatòria pública dels esmentats acords d'acció concertada.  
II) En virtut de la Resolució de 6 de maig de 2020, de la Vicepresidència i Conselleria d'Igualtat i Polítiques Inclusives, el servei d'atenció telefònica a la infància i l'adolescència va adjudicar-se a l'entitat Fundación Ir.  
III) Per la Resolució de 12 de juny de 2020, de la Vicepresidència i Conselleria d'Igualtat i Polítiques Inclusives, el servei específic d'atenció a abusos en la infància i l'adolescència va adjudicar-se a les entitats Asociación SPAM (lot Y) i Fundación Diagrama Intervención Psicosocial (lots II i III).  
IV) El 22 de maig de 2020 es va formalitzar l'acord d'acció concertada amb la Fundación Ir.  
V) El 6 de juliol de 2020 es va formalitzar l'acord d'acció concertada amb l'Asociación SPAM.  
VI) El 15 de juliol de 2020 es va formalitzar l'acord d'acció concertada amb la Fundación Diagrama Intervención Psicosocial.  
VII) El 5 de novembre de 2020, a través d'una resolució de la directora general d'Infància i Adolescència, es va iniciar el procediment de pròrroga dels acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i l'adolescència i servei específic d'atenció a abusos en la infància i l'adolescència.  
VIII) Les direccions territorials de Castelló, València i Alacant, i la Direcció General d'Infància i Adolescència han certificat la conformitat de la prestació del servei de cadascuna de les entitats adjudicatàries del concert social i també que continuen complint els requisits necessaris per a portar-lo endavant.  
IX) En el procediment de pròrroga s'ha concedit un termini d'audiència a les entitats adjudicatàries, una vegada finalitzat el qual, totes elles manifesten la conformitat a la pròrroga del concert social durant l'exercici 2021, segons les condicions aprovades en aquesta resolució.  
  
  
Fonaments de dret  
I) La Llei 26/2018, de 21 de desembre, de la Generalitat, de drets i garanties de la infància i l'adolescència, en els articles 1, 10 i 92, entre d'altres, estableix un marc de prevenció, protecció i atenció a la infància i l'adolescència com a obligació de l'Administració.  
II) La lletra b de l'apartat primer de l'article 34 de la Llei 3/2019, de 18 de febrer, de la Generalitat, de servei socials inclusius de la Comunitat Valenciana, estableix l'acció concertada com a forma de provisió de les prestacions del sistema públic de serveis socials amb entitats privades d'iniciativa social.  
III) El Decret 181/2017, de 17 de novembre, del Consell, desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
IV) El títol VII del Decret 181/2017, de 17 de novembre, del Consell estableix els criteris de pròrroga dels concerts.  
V) L'apartat tercer de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei d'atenció telefònica a la infància i l'adolescència i servei específic d'atenció a abusos en la infància i l'adolescència, delega en la persona titular de la direcció general amb competència en matèria d'infància i adolescència, la resolució del procediment d'acció concertada a què aquella es refereix, i també la decisió respecte a la pròrroga dels concerts.  
VI) A més, dins de la resolució esmentada en la lletra anterior, l'article 2 de l'annex I, de condicions generals de la convocatòria dels acords d'acció concertada en matèria de serveis socials en el sector d'atenció a infància i adolescència, preveu la possibilitat de prorrogar els concerts.  
  
VII) El punt tercer de la Resolució de 6 de maig de 2020, i el cinqué de la resolució de 12 de juny de 2020, per les quals es resolen els procediments de selecció de sol·licituds d'entitats d'iniciativa social, contemplen les possibles pròrrogues.  
VIII) La pròrroga s'empara a l'estipulació setena de cadascun dels documents de formalització dels acords d'acció concertada signats amb les respectives entitats adjudicatàries.  
IX) La present resolució és conforme amb el títol VII del Decret 181/2017, el qual estableix els requisits i el procediment de la pròrroga dels concerts.  
X) També hi és aplicable l'article 33.2 del Decret 181/2017, de 17 de novembre, del Consell, de revisió i modificació de les condicions econòmiques del concert.  
I per tot això, d'acord amb el que es disposa en l'article 36 del Decret 181/2017, de 17 de novembre, del Consell, i amb la delegació de la decisió respecte de la pròrroga dels concerts en la persona titular de la direcció general amb competència en matèria d'infància i adolescència, resolc:  
  
Primer  
Aprovar la pròrroga per un any, de l'1 de gener al 31 de desembre de 2021, dels acords d'acció concertada en matèria de serveis socials en el sector d'infància i adolescència ?servei d'atenció telefònica a la infància i l'adolescència i servei específic d'atenció a abusos en la infància i l'adolescència?, per a l'any 2020, aprovats en les resolucions de 6 de maig de 2020 i de 12 de juny de 2020, respectivament, segons la següent distribució:  
Segon  
L'aprovació de la pròrroga del concert social per a l'any 2021, per un import total de 684.487,56 ?, s'efectua amb càrrec al crèdit consignat en el programa pressupostari 313.30, Infància i adolescència, capítol IV, aplicació pressupostària S1120000, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives per a l'any 2021. La resolució de la present pròrroga queda condicionada a l'existència efectiva de crèdit adequat i suficient en el pressupost de l'exercici 2021.  
No obstant això, l'import per a l'any 2021 aprovat mitjançant aquesta resolució podrà revisar-se durant el termini de duració de la pròrroga del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola, tal com disposa l'article 33.2 del Decret 181/2017, de 17 de novembre, del Consell. Així mateix, això queda condicionat a l'efectiva aprovació del pressupost de la Generalitat a través de la llei de pressupostos de la Generalitat per a l'exercici 2021.  
  
  
Tercer  
La present resolució de pròrrogues serà objecte de publicació en el Diari Oficial de la Generalitat Valenciana (DOGV), i produirà aquesta els efectes de la notificació als interessats, conforme amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La pròrroga de la concertació dels serveis aprovada en aquesta resolució queda subjecta a la subscripció dels documents administratius de formalització de concert social (d'acord amb el que s'estableix en l'article 18 de l'annex I de la resolució de convocatòria).  
La formalització de les pròrrogues acordades, mitjançant una addenda al document de formalització de concert social subscrit en 2020, s'ha de fer dins del termini de trenta dies, comptadors des de l'endemà de la publicació de la present resolució en el DOGV.  
  
València, 23 de desembre de 2020.- La vicepresidenta del Consell i consellera d'Igualtat i Polítiques Inclusives, p. d. (Resolució 18 de desembre de 2019), la directora general d'Infància i Adolescència: Rosa Josefa Molero Mañes.